Engegar/Aturar Silenciar Pujar el volum Disminuir el volum Instruccions per interactuar amb el player Després de la publicitat pots interactuar amb el player amb els següents botons

Una delegació del FC Barcelona formada per Òscar Grau, Javier Bordas i Eric Abidal ha viatjat a primera hora del matí cap a París per fer una nova oferta al PSG per Neymar. També hi era l'intermediari brasiler André Cury.

La decisió de fer una nova ofensiva per portar de tornada el brasiler al Barça, es va prendre en una reunió de la cúpula esportiva i directiva del club que es va celebrar aquest dilluns a les oficines del Camp Nou.

La gran diferència respecte al viatge de fa 15 dies és la presència d'Òscar Grau, el director executiu de l'entitat. Una figura que només apareix en el tram final de les negociacions, en els moments decisius. Per exemple, el dia que el Barça va fer oficial el fitxatge de De Jong.

Segons algunes informacions periodístiques, en la trobada que s'ha fet a París també hi ha estat Nasser Al-Khelaïfi. Trobada, doncs, del màxim nivell en una negociació que fa olor de caixa o faixa per al retorn del brasiler al Camp Nou.

A França desvelen què vol el PSG

Segons el diari francès "Le Parisien", després de la marxa de Coutinho, el Paris Saint Germain vol Semedo, Dembelé i 100 milions d'euros per deixar anar Neymar al Barça.